**ՀԱՐԿԱԴԻՐ ԿԱՏԱՐՈՒՄՆ ԱՊԱՀՈՎՈՂ ԾԱՌԱՅՈՒԹՅԱՆ**

**ԱՌԱՆՁԻՆ ԿԱՏԱՐՈՂԱԿԱՆ ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԲԱԺՆԻ ՀԱՐԿԱԴԻՐ ԿԱՏԱՐՈՂԻ ՊԱՇՏՈՆԻ ՀԱԿԻՐՃ ՆԿԱՐԱԳԻՐ**

**1․ Գործառույթներ․**

**Բաժնի հարկադիր կատարողը՝**

1. Իրականացնում է կատարողական վարույթի շրջանակներում կատարողական թերթի պարզաբանման անհրաժեշտություն առաջանալու դեպքում կատարողական թերթի պարզաբանման դիմումի նախապատրաստումը,
2. իրականացնում է հարկադիր կատարողի պարտականությունների կատարմանը դիտավորյալ խոչընդոտելու համար վարչական պատասխանատվության ենթարկելու համար անհրաժեշտ նյութերի նախապատրաստման գործընթացը,
3. իրականացնում է կատարողական վարույթի շրջանակներում պարտապանի, պահանջատիրոջ գործողություններին քրեաիրավական գնահատական տալու առնչությամբ հաղորդումների նախապատրաստումը,
4. իրականացնում է դատական ակտը Ծառայության հաշվին կատարելու դեպքում՝ պարտապանից բռնագանձելուն ուղղված համապատասխան նյութերի նախապատրաստման աշխատանքները,
5. իրականացնում է օրենքով սահմանված մի շարք դեպքերում կատարողական ծախսը վարչական կամ դատական կարգով բռնագանձելուն ուղղված նախապատրաստման աշխատանքները,
6. իրականացնում է Դատական ակտերի հարկադիր կատարման մասին օրենքի 32-րդ հոդվածի 3.1.-ին մասի հիմքով և Գլխավոր հարկադիր կատարողի սահմանած դեպքերում բաժնի իրավասությանը վերաբերող գործերով դատական ներկայացուցչության համար անհրաժեշտ նյութերի նախապատրաստման աշխատանքները,
7. իրականացնում է ըստ անհրաժեշտության և հանձնարարության՝ կատարողական վարույթին վերաբերվող հարցերով Գլխավոր հարկադիր կատարողին կամ Ծառայությանն ուղղված վարչական բողոքների, ինչպես նաև այլ դիմումների ընթացք տալու համար անհրաժեշտ նյութերի նախապատրաստման աշխատանքները,
8. իրականացնում է Գլխավոր հարկադիր կատարողի կողմից այլ պետական մարմիններին, ֆիզիկական և իրավաբանական անձանց ուղղված գրությունների նախապատրաստումը,
9. իրականացնում է Գլխավոր հարկադիր կատարողի հանձնարարությամբ՝ բաժնի իրավասությանը վերաբերող բողոքների, դիմումների ընթացքի ապահովումը՝ այդ թվում վերադասության կարգով վերանայման որոշումների նախագծերի նախապատրաստումը։

**2․Պաշտոնին ներկայացվող պահանջը․**

Աշխատանքային ստաժ և աշխատանքի բնագավառում փորձ չի պահանջվում։

Պաշտոնին ներկայացվող մասնագիտական պահանջները սահմանված են ՀՀ փոխվարչապետի 2020 թվականի հուլիսի 30-ի N 461-Ն որոշմամբ։